

REPUBLIKA HRVATSKA

ZAGREBAČKA ŽUPANIJA

SREDNJA ŠKOLA RKDP: 17048 DRAGUTINA STRAŽIMIRA MATIČNI BROJ: 03764958 SVETI IVAN ZELINA ŠIFARSKA OZNAKA: 01-109-501 GUNDULIĆEVA 2. A RAZINA: 31

KLASA: 410-05/24-01/3 ŽIRO-RAČUN: HR9623600001101434224

URBROJ: 238-30-62-01-24-21 OIB: 04371929326

Tel. 01/2060-047

Šifrarnik grada/općine: 04 294

E-mail: ured@ss-dstrazimira-svetiivanzelina.skole.hr

U Sv. Ivanu Zelini, 31.01.2024. god.

PREDMET: Dostava financijskog izvještaja za razdoblje siječanj – prosinac 2023.

 U privitku dopisa dostavljamo Vam financijsko izvješće za razdoblje od 1. siječnja do 31. prosinca 2023. god. i to:

- Bilanca na dan 31. prosinca 2023. god. (Obrazac: BIL)

- Izvještaj o prihodima i rashodima, primicima i izdacima za razdoblje 1. siječnja do 31. prosinca 2023. god. (Obrazac: PR-RAS)

- Izvještaj o rashodima prema funkcijskoj klasifikaciji za razdoblje 1.siječnja do 31. prosinca 2023. god. (Obrazac: RAS-funkcijski)

- Promjene u vrijednosti imovine i obveza za razdoblje 1. siječnja do 31. prosinca 2023. god. (Obrazac: P-VRIO)

- Izvještaj o obvezama za razdoblje od 1. siječnja do 31. prosinca 2023. god. (Obrazac OBVEZE) - Bilješke o poslovanju škole za navedeno razdoblje.

NAPOMENA: Godišnje izvješće je analizirano i jednoglasno usvojeno na 8. sjednici Školskog odbora održanoj 29.siječnja 2024. godine.

S poštovanjem,

Predsjednica Školskog odbora: v.d. ravnateljica Škole:

Martina Madžarac, dipl.ing. Adreja Regvat, dipl.ing.agr.

**IZVJEŠĆE O POSLOVANJU ŠKOLE ZA RAZDOBLJE 01. I. – 31. XII. 2023. GOD.**

Srednja škola Dragutina Stražimira javna je ustanova srednjeg odgoja i obrazovanja, koja po dobivenim rješenjima Ministarstva znanosti i obrazovanja izvodi programe temeljene na potrebama tržišta rada te interesima učenika. Škola ima dozvolu za obrazovanje učenika u sljedećim programima i zanimanjima: opća gimnazija, strojobravar, elektromehaničar, krojač, voćar – vinogradar – vinar, poljoprivredni tehničar – opći, elektroinstalater, autoelektričar, elektroničar-mehaničar, vodoinstalater, plinoinstalater, autolimar, frizer, automehaničar, stolar, krojač-šivač, tehničar za električne strojeve s primijenjenim računalstvom i agrotehničar. Šk. god. 2022./2023. provode se četverogodišnji program opće gimnazije, četverogodišnji strukovni programi agrotehničar i tehničar za električne strojeve s primijenjenim računalstvom te trogodišnji strukovni/obrtnički programi za zanimanja frizer, elektroinstalater, automehaničar, strojobravar i stolar. Osim redovite nastave koju čine obvezni i izborni predmeti, u školi se realiziraju i dodatna i fakultativna nastava te programi izvannastavnih aktivnosti u području sporta, raznih područja umjetnosti i znanosti, humanitarne i volonterske aktivnosti i projekti (školski i izvanškolski).

Školom upravlja Školski odbor, koji imenuje i razrješuje ravnatelja, daje prethodnu suglasnost u vezi sa zasnivanjem radnog odnosa u školskoj ustanovi, donosi statut i druge opće akte na prijedlog ravnatelja, donosi školski kurikulum na prijedlog nastavničkog vijeća i ravnatelja, donosi godišnji plan i program rada na prijedlog ravnatelja i nadzire njegovo izvršavanje, donosi financijski plan, polugodišnji i godišnji obračun na prijedlog ravnatelja, odlučuje o zahtjevima radnika za zaštitu prava iz radnog odnosa, predlaže osnivaču promjenu djelatnosti i donošenje drugih odluka vezanih uz osnivačka prava, daje osnivaču i ravnatelju prijedloge i mišljenja o pitanjima važnim za rad i sigurnost u školskoj ustanovi te donosi odluke i obavlja druge poslove utvrđene zakonom, aktom o osnivanju i statutom. Ravnatelj je poslovodni i stručni voditelj školske ustanove te je odgovoran za zakonitost rada i stručni rad školske ustanove. Uz poslove utvrđene Zakonom o ustanovama, ravnatelj kao stručni voditelj obavlja osobito i sljedeće poslove: predlaže školskom odboru godišnji plan i program rada, predlaže školskom odboru statut i druge opće akte, predlaže školskom odboru financijski plan te polugodišnji i godišnji obračun, odlučuje o zasnivanju i prestanku radnog odnosa sukladno članku 114. Zakona o odgoju i obrazovanju u osnovnoj i srednjoj školi, provodi odluke stručnih tijela i školskog odbora, posjećuje nastavu i druge oblike odgojno-obrazovnog rada, analizira rad učitelja, nastavnika i stručnih suradnika te osigurava njihovo stručno osposobljavanje i usavršavanje, planira rad, saziva i vodi sjednice nastavničkog vijeća, u suradnji s nastavničkim vijećem predlaže školski kurikulum, poduzima mjere propisane zakonom zbog neizvršavanja poslova ili zbog neispunjavanja drugih obveza iz radnog odnosa, brine se o sigurnosti te o pravima i interesima učenika i radnika školske ustanove, odgovara za sigurnost učenika, učitelja, nastavnika, stručnih suradnika i ostalih radnika, surađuje s učenicima i roditeljima, surađuje s osnivačem, tijelima državne uprave, ustanovama i drugim tijelima te nadzire pravodobno i točno unošenje podataka u elektronsku maticu. Pri obavljanju navedenih poslova ravnatelj surađuje s tajnikom, voditeljem računovodstva i tehničkim osobljem, satničarem te stručnom službom (pedagog, socijalni pedagog i knjižničar).

Financijski izvještaj sastavljen je nakon što su proknjižene sve poslovne promjene, događaji i transakcije za razdoblje siječanj – prosinac 2023., te nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnoga tijela.

Za sastavljanje i predaju financijskih izvještaja korišteni su elektronski obrasci preuzeti s internetske stranice <https://rkpfi.drzavna-riznica.hr/RKPFI/>

Financijski izvještaji za 2023. sastavljeni su na hrvatskom jeziku u eurima i eurocentima koje su službena valuta u Republici Hrvatskoj i zakonsko sredstvo plaćanja od 1.siječnja 2023. godine (svojstveno državi članici Erosustava).

Predani su putem aplikacije Ministarstva financija (**aplikacija RKPFI**) na propisanim obrascima s ugrađenim kontrolama.

Bilješke uz Obrazac: PR-RAS

**IZVJEŠTAJ O PRIHODIMA I RASHODIMA, PRIMICIMA I IZDACIMA ZA RAZDOBLJE I. - XII. MJESEC ZA 2023. GODINU**

Srednja škola Dragutina Stražimira, Sveti Ivan Zelina, posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu (NN 37/22), koji propisuje oblik i sadržaj financijskih izvještaja, i temeljem Okružnica Ministarstva financija.

Izvještaj o prihodima i rashodima, primicima i izdacima sastavljen je za razdoblje 1.1. do 31.12.2023. i uključuje prihode i primitke, rashode i izdatke.

U Izvještaju za razdoblje od 1. siječnja do 31. prosinca 2023. popunjena su oba stupca Obrasca: PR-RAS, novčani iznosi u obrascu za prethodnu i tekuću godinu popunjeni su na hrvatskom jeziku u eurima i eurocentima koje su službena valuta u Republici Hrvatskoj i zakonsko sredstvo plaćanja od 1.siječnja 2023. godine (svojstveno državi članici Erosustava) na dvije decimale.

Podaci za popunjavanje financijskih izvještaja dobivaju se iz Glavne knjige.

*Konto 633* **- Tekuće pomoći iz gradskog proračuna** - U prethodnom izvještajnom razdoblju ostvareno je 13.775,90 €, a u tekućem 13.406,99 € od Grada Svetog Ivana Zeline i to:

Zamolbom za donaciju financijskih sredstava za nagrađivanje učenika naše škole zbog postignutih rezultata na natjecanjima i školskim aktivnostima Grad Sveti Ivan Zelina doznačio je iznos od 680,00 € za šk. god. 2022./2023. Dogovoreno je da će se i ove godine učenici nagraditi bonovima trgovačkog centra City Centar.

Iznos od 1.000,00 € doznačen je kao financijska pomoć za sudjelovanje na sportskim natjecanjima Školskog športskog društva „Mladen Dananić“.

Iznos od 958,19 € doznačen je za financiranje mapa za naukovanje učenicima obrtničkih zanimanja i ispita zaštite na radu za učenike strukovnih zanimanja.

Iznos od 10.598,89 € doznačen je za financiranje nabavke udžbenika i drugih obrazovnih materijala za šk. god. 2022./2023. za učenike prvih, drugih, trećih i četvrtih razreda. Ovaj je projekt prvi puta proveden u suradnji s Gradom Sveti Ivan Zelina za potrebe šk. god. 2018./2019., kada su udžbenike i druge obrazovne materijale o trošku Grada Svetog Ivana Zeline dobili svi učenici koji su te godine upisali prvi razred naše škole, a ne dolaze s područja Grada Zagreba. Svake školske godine dodavala se po još jedna generacija učenika te počevši od šk. god. 2021./2022. udžbenike i druge obrazovne materijale dobivaju svi učenici naše škole, osim onih koji dolaze s područja Grada Zagreba, bez obzira na to imaju li prebivalište na području Grada Svetog Ivana Zeline ili ne. Osnovni je cilj udžbenicima i drugim obrazovnim materijalima koji su besplatni za roditelje motivirati učenike osnovnih škola da upišu programe naše škole.

Iznos od 169,91 € doznačen je od Turističke zajednice grada Svetog Ivana Zeline za nabavu materijala izrade drvene makete povodom manifestacije „Uskrs u Zelini“.

*Konto 636* **- Tekuće pomoći temeljem prijenosa EU sredstava - proračunskim korisnicima iz proračuna koji im nije nadležan –** U prethodnom izvještajnom razdoblju ostvareno je 893.739,78 €, a u tekućem 1.035.150,29 €. Razlog odstupanja je povećanje koeficijenta i osnovice plaće, isplata većeg broja materijalnih prava i regresa za korištenje godišnjeg odmora 2023. godine u iznosu od 300,00 €.

Doznačena su sredstva u svrhu podmirivanja dosuđenog iznosa u sudskom postupku, a koji su zaposlenici pokrenuli protiv školske ustanove radi isplate razlike plaće po povoljnijoj osnovici za razdoblje od prosinca 2015. do siječnja 2017. godine u iznosu od 3.978,34 € za troje djelatnika. Škola je napravila izračun temeljem pravomoćne presude (npr. dosuđeni bruto iznos – glavnica, zatezne kamate na dosuđeni bruto iznos, utvrđeni iznos doprinosa na plaću, iznos sudskih pristojbi, te izračun zatezne kamate na glavnicu sa troškovima parničnog postupka i dr.)

U tekućem razdoblju škola je primila kapitalne pomoći iz proračuna koji im nije nadležan u iznosu od 561,00 € za opremanje školske knjižnice obveznom lektirom i stručnom literaturom u 2023.godini, a kriterij za dodjelu sredstava je u skladu s brojem učenika u školi (III. kategorija od 251 do 350 učenika).

*Konto 638* **- Tekuće pomoći temeljem prijenosa EU sredstava** – U prethodnom izvještajnom razdoblju ostvareno je 22.050,83 €, a u tekućem izvještajnom razdoblju škola je primila refundaciju sredstava u iznosu od 23.417,87 € kao partner Regionalnog centra kompetentnosti u strukovnom obrazovanju u strojarstvu. Navedeno se odnosi na uvećanje plaće i naknade za putne troškove za 7 (sedam) djelatnika koji su angažirani na EU projektu „Regionalnog centra u kompetentnosti u strukovnom obrazovanju u strojarstvu – Industrija 4.0“ 561-ESF-a.

To je integralni projekt kojeg kao prijavitelj provodi Srednja strukovna škola Velika Gorica. Naša je škola partner u projektu te za sve aktivnosti vezane za projekt prima upute od Srednje strukovne škole Velika Gorica, koja je nositeljica istog.

*Konto 639* **- Prijenosi između proračunskih korisnika istog proračuna** – Doznačen je iznos od 1.259,48 €.

Iznos od 274,01 € doznačen je za refundaciju stvarnih troškova putnih naloga u razdoblju rujan - prosinac 2022. god., a iznos od 985,47 € za refundaciju stvarnih troškova putnih naloga u razdoblju siječanj - kolovoz 2023. god od Srednje škole Velika Gorica, a neizravni troškovi od 15% nisu uključeni u ove isplatu kao i razlika putnih naloga do prosinca 2023. godine zbog osiguranja likvidnosti projekta – oni će biti isplaćeni naknadno svim partnerima na projektu kao i razlika putnih naloga do prosinca 2023.godine tijekom 2024.godine.

*Konto 641* **– Prihodi od financijske imovine** - U prethodnom izvještajnom razdoblju ostvareno je 0,25 €, a u tekućem 0,06 € na ime isplate pasivne kamate 31.12.2023.

*Konto 652* **- Prihodi po posebnim propisima –** U prethodnom izvještajnom razdoblju ostvareno je 4.409,55 €, a u tekućem izvještajnom razdoblju ostvareno je 8.452,74 €.

U 2023. godini naši učenici išli su u kazalište i na izvanučioničku nastavu te su napravili polog u iznosu od 6.543,50 €.

Svi su naši učenici osigurani od nezgode preko osiguravajuće kuće koja nam je donirala iznos od 250,00 €, a agencija je doznačila 1.554,24 € donacije za dnevnica nastavnika na putovanju.

Učenici su prikupili 105,00 € za Nacionalni humanitarni program Hrvatskog Caritasa u provedbi predbožićne humanitarne akcije: „Za 1000 radosti - Na strani dobra“, a drugu polovicu prikupljenog novca škola će izravno uputiti potrebitoj obitelji školske zajednice.

*Konto 661* **- Prihodi od pruženih usluga** – U prethodnom izvještajnom razdoblju ostvareno je 2.627,91 €, a u tekućem izvještajnom razdoblju ostvareno je 1.911,20 € odnosno fakturirano je 8 mjeseci najma kantine prema Ugovoru o zakupu poslovnog prostora br. 04/2019. – sklopljen 30.rujna 2019. godine, a isti je Sporazumno raskinut sa 30. rujnom 2023. godine, te slijedom toga u dijelu prethodnog izvještajnog razdoblja školska kantina nije poslovala.

*Konto 663* **- Tekuće donacije –** Županijski školski športski savez Zagrebačke županije doznačio je iznos od 1.313,80 € na ime financijske potpore za natjecanja iz rukometa (Ž) na ime financijske potpore za natjecanja koje se održalo 2.ožujka 2023. godine.

*Konto 671* - **Prihodi iz nadležnog proračuna** – U prethodnom razdoblju doznačeno je 167.831,67 €, a u tekućem 128.938,04 €. U tekućem razdoblju škola je dobila Županijskih sredstava za redovne materijalne troškove u iznosu od 60.303,15 €, za prijevoz djelatnika 53.035,85 €.

Za potrebe iznad minimalnog standarda u školi doznačena su sredstva u ukupnom iznosu od 15.599,04 € i to za:

Doznačena su sredstva za provedbu projekta E-tehničaru u pojedinačnom iznosu od 530,88 € po školi

kao i sredstva prijevoza učenika na Vjeronaučnu olimpijadu za Bjelovarsko-križevačku biskupiju 16.ožujka 2023.godine u iznosu od 238,90 €.

Doznačena su sredstva u iznosu od 300,00 € po Ugovoru o najmu zaštitne ograde oko gradilišta koja se postavila oko gradilišta na kojem se izvode radovi izgradnje radionica i praktikuma počevši od 25.travnja 2023. godine i u iznosu od 600,00 € sa potpozicija usluga tekućeg i investicijskog održavanja u školstvu.

Doznačena su sredstva u iznosu od 100,00 € za sufinanciranje troškova stručnog usavršavanja djelatnika iz područja računovodstva i financija.

Doznačena su sredstva u iznosu od 13.359,26 € za financiranje nabave namještaja za zbornicu i urede te opremanje novim stolicama i klupama budući da su stolci u zbornici i uredima u izuzetno lošem stanju jer nisu promijenjeni od preseljenje Škole u današnju zgradu, odnosno od 1994.godine.

Doznačena su sredstva u iznosu od 470,00 € o sufinanciranju troškova nabave knjižnične građe (za ustanove od 201 do 400 učenika) koja su osigurana iz Proračuna Zagrebačke županije.

Doznačena su sredstva od 536,69 € po školi radi opskrbe školske ustanove besplatnim zalihama menstrualnih higijenskih potrepština koja organizacija opskrbe je bila u nadležnosti osnivača školske ustanove.

*Konto 311* - **Rashodi za zaposlene** – U prethodnom izvještajnom razdoblju ostvareno je 754.965,90 €, a u tekućem razdoblju 873.907,79 €. Razlog većeg odstupanja na ovoj poziciji je povećanje ugovorene osnovice za obračun plaća zaposlenika, za obračun plaća zaposlenika koji sudjeluju u EU projektu 561-ESF u strukovnom obrazovanju, povećanje iznosa božićnice i dara djeci.

*Konto 3212* - **Naknade troškova zaposlenima** - U prethodnom izvještajnom razdoblju ostvareno je 49.974,29 €, a u tekućem izvještajnom razdoblju ostvareno je 53.035,85 €.

*Konto 322* - **Rashodi za materijal i energiju -** U prethodnom izvještajnom razdoblju ostvareno je 32.785,79 €, a u tekućem izvještajnom razdoblju 34.127,92 €. Energija je umanjena temeljem Uredbe Vlade RH koja ima nadzor nad primjenom cijena za obavljanja energetskih djelatnosti (NN 104/2022), veza Uredba o otklanjanju poremećaja na domaćem tržištu energije.

Kod rashoda materijala i dijelova za tekuće i investicijsko održavanje više se sredstava preusmjerilo na usluge za tekuće i investicijsko održavanje tijekom godine.

*Konto 323* – **Rashodi za usluge –** U prethodnom izvještajnom razdoblju ostvareno je 30.199,35 €, a u tekućem 19.015,37 €.

Temeljnim kolektivnim ugovorom za službenike i namještenike u javnim službama, trošak obavljanja sistematskih pregleda zaposlenika znatno je povećan, odnosno s iznosa od 66,36 €, u svibnju 2022. povećani su na iznos od 159,27 € čime su sistematski pregledi postali materijalno pravo koje je doživjelo najveće povećanje.

Drugi razlog odstupanja je u vremenskom provođenju obavljanja servisiranja plinskog kotla, plinskog plamenika, servisa vatrogasnih aparata i sl., te vremenu njihova fakturiranja.

*Konto 329* **- Ostali nespomenuti rashodi poslovanja** - U prethodnom izvještajnom razdoblju ostvareno je 12.272,86 €,, a u tekućem izvještajnom razdoblju 15.930,82 €,.

I ove godine obavljena je registracija i osiguranje traktora Landini i priključnog vozila, kao i osiguranje zgrade i opreme. Naših 299 učenika osigurano je od nezgode, a polog je iznosio 1.495,00 €. Učenici su zbog popuštanja epidemioloških mjera imali natjecanja izvan škole, odlaske u kazalište i na izvanučioničku nastavu, za što su utrošena sredstva u iznosu od 6.543,50 €.

Od ostalih nespomenutih rashoda isplaćena je naknada zbog nezapošljavanja osoba s invaliditetom u iznosu od 1.664,43 €. (NN 117/21; ako poslodavac zapošljava 20 i više radnika u obvezi je zaposliti 3% radnika koji se prema posebnom zakonu smatraju invalidima).

Uplaćene su sudske pristojbe, kao i troškovi sudskih postupaka za dvije pravomoćne presude radi isplate razlike plaće po povoljnijoj osnovici za razdoblje od prosinca 2015. do siječnja 2017. godine, a za još troje zaposlenika sudski su sporovi u tijeku.

Iznos od 680,00 €. utrošen je za nagrade učenicima koji su šk. god. 2022./2023. ostvarili najbolje rezultate na natjecanjima, kao i onima koji su tijekom cjelokupnog svog školovanja u našoj školi sudjelovali u pojedinim izvannastavnim aktivnostima, poput zbora i ŠŠD-a „Mladen Dananić“. Ukupno 30 učenika je nagrađeno bonovima trgovačkog centra City Centar One u iznosu od 20,00 € - uz izuzetak dvoje učenika koji su bili najuspješniji natjecatelji na više natjecanja te su nagrađeni bonovima u vrijednosti od 40,00 €.

*Konto 343* **– Ostali financijski rashodi -** U prethodnom izvještajnom razdoblju ostvareno je 1.220,49 €., a u tekućem izvještajnom razdoblju iznos od 1.280,94 € po sudskim presudama za troje djelatnika na ime zateznih kamata za poreze, doprinose i sudske troškove, te za mjesečne naknade bankama i za pretplate na certifikat COP.

*Konto 372* **- Naknade građanima i kućanstvima u naravi** - U prethodnom izvještajnom razdoblju ostvareno je 12.037,97 €, a u tekućem izvještajnom razdoblju iznos od 10.598,89 €.

Iznos od 10.598,89 € utrošen je za nabavku udžbenika i drugih obrazovnih materijala za šk. god. 2022./2023. za učenike prvih, drugih, trećih i četvrtih razreda. Osnovni je cilj udžbenicima i drugim obrazovnim materijalima koji su besplatni za roditelje motivirati učenike osnovnih škola da upišu programe naše škole.

*Konto 381* **– Tekuće donacije** – U prethodnom izvještajnom razdoblju ostvareno je 59,73 €, a u tekućem izvještajnom razdoblju iznos od 641,69 €.

Ove školske godine prvi puta su doznačena sredstva od 536,69 € po školi radi opskrbe školske ustanove besplatnim zalihama menstrualnih higijenskih potrepština koja organizacija opskrbe je bila u nadležnosti osnivača školske ustanove.

Učenici su prikupili 105,00 € za Nacionalni humanitarni program Hrvatskog Caritasa u provedbi predbožićne humanitarne akcije: „Za 1000 radosti - Na strani dobra“, a drugu polovicu prikupljenog novca škola će izravno uputiti potrebitoj obitelji školske zajednice.

*Konto 422 -* **Rashodi za nabavu proizvedene dugotrajne imovine –** U prethodnom izvještajnom razdoblju utrošeno je 6.790,63 €, a u tekućem izvještajnom razdoblju 13.359,26 €.

Sredstva u iznosu od 13.359,26 € utrošena su za financiranje nabave namještaja za zbornicu i urede te opremanje novim stolicama i klupama budući da su stolci u zbornici i uredima u izuzetno lošem stanju jer nisu promijenjeni od preseljenje Škole u današnju zgradu, odnosno od 1994.godine.

*Konto 424* – **Knjige -** U tekućem izvještajnom razdoblju za kupnju knjižne građe utrošen je iznos od 1.001,00 €, a u prethodnom izvještajnom razdoblju iznos od 530,89 €.

U tekućem razdoblju škola je primila kapitalne pomoći iz proračuna koji im nije nadležan u iznosu od 561,00 € za opremanje školske knjižnice obveznom lektirom i stručnom literaturom u 2023.godini, a kriterij za dodjelu sredstava je u skladu s brojem učenika u školi (III. kategorija od 251 do 350 učenika).

Doznačena su sredstva u iznosu od 470,00 € o sufinanciranju troškova nabave knjižnične građe (za ustanove od 201 do 400 učenika) koja su osigurana iz Proračuna Zagrebačke županije.

*Konto 451* **– Dodatna ulaganja na građevinskim objektima -** U prethodnom izvještajnom razdoblju ostvareno je 44.154,39 €, a u tekućem izvještajnom razdoblju 300,00 €.

Doznačena su sredstva u iznosu od 300,00 € po Ugovoru o najmu zaštitne ograde oko gradilišta koja se postavila oko gradilišta na kojem se izvode radovi izgradnje radionica i praktikuma počevši od 25.travnja 2023. godine.

***Konto 922* –** U tekućem izvještajnom razdoblju ostvareno je 1.127,75 € viška prihoda i primitaka, a što sa zbrojem prenesenog viška u iznosu od 19.277,26 € daje ukupan višak prihoda i primitaka raspoloživ u sljedećem razdoblju u iznosu od 20.405,01 €.

Bilješke uz Obrazac: BILANCA

**IMOVINA I VLASTITI IZVORI**

Bilanca je sustavni, vrijednosno iskazani pregled imovine, obveza i vlastitih izvora.

U 2023. godini došlo je do smanjenja kratkotrajne imovine za gotovo identično smanjenje obveza.

*Konto 021* – **Građevinski objekti**

Za nekretnine u vlasništvu srednjoškolske ustanove upisana su vlasnička prava u zemljišnim knjigama - veza ***ZK uložak: 4084 i kč.broj: 1834/10 katastarske općine: 335959, Zelina*** (uknjižba prava vlasništva iz 2019. godine pod brojem: Z-12200/2019).

Zagrebačka županija refundirala je troškove od 300,00 € za po Ugovoru o najmu zaštitne ograde oko gradilišta koja se postavila oko gradilišta na kojem se izvode radovi izgradnje radionica i praktikuma počevši od 25.travnja 2023. godine. Iznosom od 300,00 € povećala se vrijednost imovine škole za dodatna ulaganja na građevinskim objektima na ime DOGRADNJE RADIONA.

Vrijednost imovine na zgradi škole u odnosu na prethodnu godinu umanjena je za redoviti ispravak vrijednosti građevinskih objekata u iznosu od 25.939,50 €.

*Konto 022* – **Postrojenja i oprema**

Tijekom kalendarske godine 2023. Zagrebačka županija odobrila je financijska sredstva u iznosu od 13.359,26 € za financiranje nabave namještaja za zbornicu i urede te opremanje novim stolicama i klupama budući da su stolci u zbornici i uredima u izuzetno lošem stanju jer nisu promijenjeni od preseljenje Škole u današnju zgradu, odnosno od 1994.godine.

Evidentirano je isknjiženje opreme 1 laptopa i 1 projektora te prijenos na vlastite izvore po Odluci MZO-a s datumom 1.7.2023. godine u ukupnom iznosu od 896,94 €.

Razlika između početnog i završnog stanja nastala je zbog otpisa opreme i namještaja koji je izvršen prema zapisniku o rezultatima popisa koji je napravilo Povjerenstvo za godišnji popis imovine u iznosu od 7.055,03 €.

*Konto 024* – **Knjige i Ispravak vrijednosti knjiga**

Nabavna vrijednost knjiga u školskoj knjižnici povećala se tijekom godine za novu nabavu u iznosu od

1.001,00 €. Nabavljane su knjige za opremanje školske knjižnice srednjoškolskom lektirom i stručnom literaturom, s obzirom na doznačena sredstva od Ministarstva znanosti i obrazovanja.

Dopisom od 15.svibnja 2023. imovina škole se povećala za 1.867,52 € i dopisom od 20.studenog 2023 u iznosu od 1.255,86 € povećala se vrijednost imovine jer je u okviru Gradskog ureda izvršena nabava udžbenika za učenike naše škole koji imaju prebivalište na području Grada Zagreba.

*Konto 042* – **Sitan inventar i Ispravak vrijednosti sitnog inventara** uvećan je u odnosu na prošlu godinu zbog nabave skener Canon u iznosu od 380,00 € i ispravka vrijednosti istog. Sitan inventar vodi se u računovodstvu škole na propisanim listama. Knjigovodstveno stanje sitnog inventara u potpunosti odgovara stvarnom stanju. Povjerenstvo za otpis predlaže otpis sitnog inventara u ukupnom iznosu od 3.491,85 € .

*Konto 111* – **Novac na računu kod tuzemnih poslovnih banaka**

Novac se vodi na žiro-računu redovnog poslovanja preko Zagrebačke banke. Stanje žiro-računa Škole na dan 31.12.2023.godine iznos 20.405,01 €.

Višak s 31.12.2022. je iznosio 51.429,36 € jer je 27.prosinca 2022. godine bio doznačen iznos od 35.152,10 € za usluge izrade projektno-tehničke dokumentacije za energetsku obnovu. Iznos nije bio uplaćen dobavljaču do 31. 12. 2022. budući da je prema zaprimljenoj pisanoj uputi ispostavljeni e-račun moguće platiti tek po dobivanju dozvole Upravnog odjela za gospodarstvo i fondove Europske unije, a ista je zaprimljena tek tijekom lipnja 2023.godine.

Prijelazni račun je na nuli, kao i novac u blagajni, jer se sva zaprimljena novčana sredstva iz blagajne tijekom godine polažu na žiro-račun.

*Konto 129* – **Ostala potraživanja**

Ostala potraživanja u iznosu od 601,38 € odnose se na nepodmirena bolovanja; veza uputa o zatvaranju potraživanja od HZZO-a od 14.12.2023. godine. Refundacija se odnosi na potraživanja od HZZO-a s dospijećem zaključno s 31.svibnja 2022. godine (veza Uputa od 15.11.2023.), a ostala potraživanje odnose se na tekuće obveze za bolovanja preko 42 dana, te ostala bolovanja na teret HZZO-a koja će biti kompenzirana i plaćena u narednoj godini.

*Konto 193* – **Kontinuirani rashodi budućih razdoblja**

Pravilnikom o proračunskom računovodstvu i Računskom planu propisano je da se stalni rashodi koji nastaju kontinuirano i obračunavaju za kalendarsko razdoblje tijekom proračunske godine predvidjelo uključivanje trinaestog mjesečnog rashoda, te se iznos od 100.321,72 € odnosi na plaću zaposlenih u iznosu od 96.798,17 € i računa u iznosu od 3.523,55 € koji se odnose na razdoblje iz 2023.godine, a isti će biti plaćeni u siječnju 2024.godine.

*Konto 991* – **Izvanbilančni zapisi aktiva i pasiva**

Prema knjigovodstvenoj evidenciji na dan 31. 12. 2023. godine stanje izvanbilančnih zapisa (skupine računa 991) iznosi 51.318,29 € i to:

Knjigovodstvena evidencija potraživanja i obveza vođena je ažurno, temeljem Odluku o vođenju te imovine u izvanbilančnoj evidenciji. Oprema je knjižena na kontima 99111 – zaduženje računa i 99611 – odobrenje računa do donošenja Odluke o prijenosu imovine u vlasništvo Škole.

|  |  |  |  |  |
| --- | --- | --- | --- | --- |
| **Redni broj** | **OPIS** | **Iznos** | **Račun duguje** | **Račun****potražuje** |
| 1. | 39 prijenosnih računala – projekt e-Škole CARNET MZO (39 x 496,04) |  =19.345,69 | 99111 | 99611 |
|  | Ukupno u vlasništvu CARNET-a od 31.12.2019. | **=19.345,69** |  |  |
| 2. | 2 grafička tableta | =545,00 | 99111 | 99611 |
| 3. | 2 sklopiva interaktivna programabilna robota (paket) |  =1.022,50 | 99111 | 99611 |
| 4. | 3 programabilna interaktivna robota pokretna s min 4 noge | =1.278,75 | 99111 | 99611 |
| 5. | 3 edukacijska drona | =2.576,25 | 99111 | 99611 |
| 6. | 10 malih seta uvoda u elektroniku | =737,50 | 99111 | 99611 |
| 7. | 2 interaktivna zaslona s funkcijom dodira s ugrađenim OPS računalom | =5.770,00 | 99111 | 99611 |
| 8. | 18 učeničkih uređaja – prijenosno računalo | =9.759,24 | 99111 | 99611 |
| 9. | 1 ormar s 18 mjesta | =1.075,05 | 99111 | 99611 |
|  | Ukupno u vlasništvu CARNET-a od 31.12.2023. | **=22.764,29** |  |  |
|  | **SVEUKUPNO na dan: 31.12.2023.** | **=42.109,98** | **99111** | **99611** |

1. Evidentiranje prijenosnih računala dobivenih u sklopu projekta e-Škole od CARNET-a

Dobiveno je sa 31.12.2019.godine 39 prijenosnih računala HP ProBook 455 G6R - cijena 496,043 € x 39 kom. u vrijednosti od **=19.345,69 €**. Izvanbilančni zapisi odnose se na evidentiranje opreme iz projekta Podrška provedbi Cjelovite kurikularne reforme faza II. - evidentiranje 39 prijenosnih računala zaprimljenih u sklopu I. faze projekta e-Škole od CARNET-a.

1. Evidentiranje specijalizirane opreme iz programa e-Škole za opremanje učionica iz II. faze koja je u vlasništvu CARNET-a ukupne vrijednosti od **=22.764,29 €**. Oprema je namijenjena za korištenje učenicima i treba služiti za potrebe nastave.

NAPOMENA: Škola je opremu dobila sa 31.12.2023..god. na korištenje do kraja projekta, a ista su u vlasništvu CARNET-a, te ju je potrebno voditi izvanbilančno, a po završetku projekta će prijeći u vlasništvo škole.

Tuđa imovina dobivena na korištenje vodi se u vanbilančnim zapisima – 991 i 996 i NEMA ISPRAVKA VRIJEDNOSTI.

EVIDENCIJA PRIMLJENIH BJANKO ZADUŽNICA ZA 2023.GODINU

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R.br** | **datum****izdavanja** | **dokument** | **broj** | **kom** | **osnova izdavanja** | **iznos** | **svrha** | **Vrijedi do:** |
|  |  |  |  |  |  |  |  |  |
| 1. | 24.08.2022 | ZADUŽNICA | OV-3248/2022  | 1 | Jamstvo po ugovoru | 1.327,22 | Sanacija plastenika za hidroponski uzgoj | ***01.07.2024.*** |
| 2. | 08.11.2022 | ZADUŽNICA | OV-11671/2022  | 1 | Jamstvo po ugovoru | 2.572,17 | Usluga izrade projektno-tehničke dokumentacije za dubinsku obnovu zgrade | ***08.11.2024.*** |
|  |  |  |  |  |  |  |  |  |

|  |  |  |  |  |
| --- | --- | --- | --- | --- |
|  | **UKUPNO 31.12.2023.** | **=3.899,40** | **99111** | **99611** |

Izmjenama Računskog plana od 1. siječnja 2018. godine skupini 99 dodani su novi osnovni računi 99151 - Potencijalne obveze po sudskim sporovima u tijeku (aktiva) i 99651-Potencijalne obveze po sudskim sporovima u tijeku (pasiva).

Prema knjigovodstvenoj evidenciji na dan 31. 12. 2023. godine stanje izvanbilančnih zapisa iznosi 5.308,91 €. za evidentiranje sudskih sporova ranijih godina koji su u tijeku za 3 (tri) djelatnika Škole i to:

|  |  |  |  |
| --- | --- | --- | --- |
| **Redni broj** | **Opis prirode spora** | **Procjena financijskog učinka** | **Procijenjeno vrijeme odljeva/priljeva sredstava** |
|  |  | **Obveza** | **Imovina** |  |
| 1. | Sudski sporovi razlike plaće za **3 (tri)** zaposlenika po povoljnijoj osnovici za razdoblje od prosinca 2015. do siječnja 2017. god.  | 5.308,91 | - | Prosinac 2024. |
| Ukupno |  | 5.308,91 | - |  |

Bilješke uz Obrazac: OBVEZE

**Bilješka uz**  – Stanje obveza 1. siječnja

Stanje obveza na početku izvještajnog razdoblja 1. 1. 2023. god. u iznosu 118.703,53 € ; nedospjele obveze odnose se na plaću za prosinac 2022. god., koje su dospjele u siječnju 2023.

Na početku izvještajnog razdoblja podmirili smo sve obveze iz prethodnog razdoblja.

**Bilješka uz** – Stanje obveza na kraju izvještajnog razdoblja

Tu se prikazuju obveze koje još nisu dospjele, a odnose se na plaću i račune redovnog poslovanja za prosinac 2023. godine. Iste obveze će biti podmirene u siječnju 2024. godine.

Prema knjigovodstvenoj evidenciji na dan 31.12.2023. godine ukupne obveze klase 2. iznose **=100.923,10** **€** i to:

|  |  |  |
| --- | --- | --- |
| **Konto** | **Naziv** | **Iznos** |
| **2** | **O B V E Z E** |  **=100.923,10** |
| ***231*** | ***OBVEZE ZA ZAPOSLENE***  |  ***=96.798,17*** |
|  | * plaća 12.mj. 2023.god. (T-55)
 | =96.798,17  |
| **232** | ***OBVEZE ZA MATERIJALNE RASHODE*** (T-57) | ***=3.419,41*** |
| 2322 | Rashodi za materijal i energiju | 3.102,37 |
| 2323 | Rashodi za usluge | 317,04 |
| ***234*** | ***Obveze za financijske rashode*** | ***=104,14*** |
| ***239*** | ***Ostale tekuće obveze*** (BO refundacija HZZO) | ***=601,38*** |

Ostala potraživanja u iznosu od =601,38 € odnose se na nepodmirena bolovanja - veza Uputa o zatvaranju potraživanja od HZZO-a do 31.svibanja 2022. god. (od 15.11.2023.), a iznos od =100.321,72 € odnosi se na kontinuirane rashode budućih razdoblja (plaća i račune 12/2023. godine

Škola ostvaruje vlastite prihode od najma kantine. Prema knjigovodstvenoj evidenciji na dan 31. 12. 2023. godine na cto 1661 – POTRAŽIVANJA ZA VLASTITE PRIHODE najma prostora za kantinu nema iskazanog saldo potraživanja.

S danom 30.rujna 2023.godine sporazumno je prestao važiti ugovor o zakupu kioska.

Napomena: Pravilnik o financijskom izvještavanju ne propisuje izričito koju bilješku konkretno navesti za Izvještaj o obvezama.

Bilješke uz Obrazac: RAS – funkcijski

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Od 2015. godine škole su dužne ispuniti i izvještaj o rashodima prema funkcijskoj klasifikaciji koji se sastavlja na Obrascu: RAS – funkcijski.

Najznačajnija funkcija za škole je 09 – Obrazovanje, a u obrascu je u iznosu od 1.213.253,72 €

*Konto 0922* – **Više srednjoškolsko obrazovanje**

U obrascu se iskazuju rashodi razvrstani prema njihovoj namjeni, unijet je zbroj rashoda poslovanja (razred 3) u iznosu od 1.198.593,46 € i rashoda za nabavu nefinancijske imovine (razred 4) u iznosu 14.660,26 €.

Iskazani su rashodi poslovanja i rashodi za nabavu nefinancijske imovine razvrstani prema njihovoj namjeni. Isti podatak iskazan je na poziciji UKUPNI RASHODI Obrasca: PR-RAS u iznosu od 1.213.253,72 €.

U prethodnom izvještajnom razdoblju ostvareno je 1.109.333,58 €, a u tekućem izvještajnom razdoblju 1.213.253,72 €. Razlog odstupanja su veći rashodi poslovanja i rashodi za nabavu nefinancijske imovine.

Prema tumačenju Ministarstva znanosti i obrazovanja, svi rashodi ostvareni u 2023. god. bez prenesenog rezultata upisuju se pod funkciju klasifikaciju **0922 Više srednjoškolsko obrazovanje**, koja uključuje trogodišnji i četverogodišnji program.

Bilješke uz Obrazac: PR-VRIO

 **IZVJEŠTAJ O PROMJENAMA U VRIJEDNOSTI OBUJMU IMOVINE I OBVEZA**

Pravilnik o financijskom izvještavanju također ističe obvezu dodatnog pojašnjenja značajnih promjena u vrijednosti i obujmu imovine i obveza u Bilješkama uz Obrazac: P-VRIO.

U okviru podskupine **9151 – Promjene u vrijednosti i obujmu imovine** – iznos povećanja **8.721,33 €**

U 2023.godini proizvedena dugotrajna imovina povećala se za iznos od *8.721,33* €

Dopisom od 15.svibnja 2023. imovina škole se povećala za 1.867,52 € i dopisom od 20.studenog 2023 u iznosu od 1.255,86 € povećala se vrijednost imovine jer je u okviru Gradskog ureda izvršena nabava udžbenika za učenike naše škole koji imaju prebivalište na području Grada Zagreba, te je bilo potrebno provesti povećanje vrijednosti imovine u poslovnim knjigama preko računa 915 - povećanje obujma.

Evidentirano je isknjiženje opreme 1 laptopa i 1 projektora te prijenos na vlastite izvore po Odluci MZO-a s datumom 1.7.2023. godine u ukupnom iznosu od 896,94 €.

Prijenos imovine Ministarstva znanosti i obrazovanja u sklopu projekta Podrška provedbi Cjelovite kurikularne reforme (CKR) veza dopis od 30.lipnja 2023 faza II – 1 laptop i 1 projektor u iznosu od 201,65 €.

U 2023. godini vrijednost dugotrajne nefinancijske imovine u pripremi povećala se za *5.396,30* € za dodatna ulaganja na građevinskim objektima za DOGRADNJU RADIONA.

v.d. ravnateljica Škole:

Andreja Regvat, dipl.ing.agr.

SREDNJA ŠKOLA RKDP: 17048 DRAGUTINA STRAŽIMIRA MATIČNI BROJ: 03764958 SVETI IVAN ZELINA ŠIFARSKA OZNAKA: 01-109-501 GUNDULIĆEVA 2 A ŽIRO-RAČUN: HR9623600001101434224 Tel. 01/2060-047 Fax. 2060-622 OIB: 04371929326

U Svetom Ivanu Zelini, 31.12.2023. god.

**IZVJEŠĆE O POSLOVANJU ŠKOLE ZA RAZDOBLJE 01.01. – 31.12.2023.**

|  |  |  |  |  |  |
| --- | --- | --- | --- | --- | --- |
|  | Mjesto troška | **KLASA 6.**PRIHODI | **KLASA 3.** RASHODI | **KLASA 4.** RASHODI | **+ / -** |
|  | **Ukupno klasa:****Ukupno MZO i ZŽ:****Ukupno -drugi izvori:** |  **Klasa 6.** **1.214.381,47** **1.189.296,68** **25.084,79** |  **Klasa 3.****1.198.593,46** **1.174.636,42** **23.957,04** | **Klasa 4. 14.660,26****14.660,26 0,00**  |  **RAZLIKA****+1.127,75****0,00****+1.127,75** |
| 10-4-4-12 | **MZO** - plaće i materijalna prava- kvote invalida- menstrualne potrepštine- sudske tužbe- 15% MZO za projekat- lektira**EU projekt (561 ESF)**- plaća XII.-I.-XI.- putni nalozi do 8.mj.2023.- neizravni tr. ZNS  | ***1.035.681,29***1.024.838,201.664,43536,693.978,344.132,56531,00 ***24.677,35***23.417,871.259,480,00  | ***1.035.150,29****1.024.838,20*1.664,43536,69*3.978,34*4.132,56***24.677,35***23.417,871.259,480,00 | 531,00531,00 |  |
|  | **Ukupno MZO** |  **1.060.358,64** | **1.059.827,64**  | **531,00** |  |
|  |  |  |  |  |  |
| **11-5****ZŽ** | prijevoz djelatnika XII-I-XImaterijalni troškovi I.-XII.Energija (izvor: 1.1.)Usluge tekućeg održavanjaVjeronaučna olimpijadaStručna usavršavanja Projekt E-tehničarNajam zaštitne ogradeOprema školeKnjige | 53.035,85 40.199,1520.104,00600,00238,90100,00530,88300,0013.359,26470,00  |  53.035,8540.199,1520.104,00600,00238,90100,00530,88 | 300,0013.359,26470,00 |  |
|   | **Ukupno ŽUPANIJA** |  **128.938,04** |  **114.808,78** | **14.129,26** |  |
|  |  |  |  |  |  |
|  | *Ukupno ostala sredstva* | **25.084,79** | **23.957,04** |  |  **+1.127,75** |
| 15-1 | ŽŠSS | **1.313,80** |  **1.313,80** |  |  |
| 14-1 | GRAD SV.I.ZELINA |  **13.406,99** |  **13.406,99** |  |  |
| 16-1 | Adriatic i Galileo osiguranje | 1.909,24  | 1.909,24 |  |  |
| 17-1 | Polog učenika | 6.543,50 | 6.543,50 |  |  |
|  | **Ukupno (**16-17) | **8.452,74** | **8.452,74** |  |  |
|  |  |  |  |  |  |
| 12-1 | Najam kantine (8 x 238,90)Pasivna kamata | 1.911,200,06 | 783,51 |  | +1.127,75 |
|  | **Ukupno (**12) | **1.911,26** | **783,51** |  | **+1.127,75** |
|  | **Stanje 31.12.2023.** |  **Klasa 6.****1.214.381,47**  |  **Klasa 3.****1.198.593,46** | **Klasa 4.****14.660,26**  | **RAZLIKA****+1.127,75** |
|  | **Klasa 3. + 4.** |  | **1.213.253,72** |  |  |
|  | **Višak 31.12.2023.** |  |  |  | **+1.127,75** |
|  | **Višak 01.01.2023.** |  |  |  | ***+=19.277,26***  |
|  | **Višak 31.12.2023.** |  |  |  | ***+=20.405,01*** |
|  | **Stanje žrn. 31.12.2023.** |  |  |  |  ***=20.405,01***  |